Kongresna istraživačka služba
Kongresna istraživačka služba (, akr. CRS), poznat i kao "kongresni trust mozgova", je istraživački odjel američkog Kongresa. Osnovana je 1914. godine na inicijativu viskonsinskih političara R. M. La Follettea i J. M. Nelsona, a služi kao referentna jedinica odnosno agencija u sklopu Kongresne biblioteke i djeluje uglavnom direktno za članove Kongresa, njihove odbore i osoblje, na povjerljivoj i nestranačkoj osnovi. CRS broji više stotina stručnih zaposlenika, uključujući pravnike, ekonomiste, bibliotekare, te naučnike društvenih i prirodnih polja. Godine 2014. služba je raspolagala s proračunom od 105,350.000 USD. Dvije pridružene agencije istraživačkoj službi su Kongresni ured za proračun (, CBO) i Vladin ured za odgovornost (, GAO), a sve tri zajedno broje više od 4000 zaposlenika. CRS je poznat po svojim raportima koji su na glasu kao temeljiti, sveobuhvatni, točni, objektivni i pravovremeni, no zbog politike službe većina materijala nije dostupna javnosti već služi za visoke političare i donositelje odluka. Istraživačka služba ima pet zasebnih odjela – za američko pravo, domaću socijalnu politiku, vanjske poslove (uključujući obranu i trgovinu), vladu i financije, te resurse, nauku i industriju. Od aprila 2011. mjesto direktora Kongresne istraživačke službe obnaša Mary B. Mazanec.

Povezano 
 Kongresna biblioteka
 Savezni istraživački odjel

Izvori

Vanjske veze 

  Službene stranice CRS-a

Nastanci 1914.
Američke organizacije
Washington, D.C.